b'\n_START_ARTICLE_\nFrank Gorenc\n_START_SECTION_\n\xc5\xbdivljenjepis\n_START_PARAGRAPH_\n1979 je diplomiral iz gradbeni\xc5\xa1tva na Akademiji VL ZDA in postal poro\xc4\x8dnik._NEWLINE_Med avgustom 1979 in decembrom 1980 je bil \xc5\xa1tudent pilotskega usposabljanje v Vance AFB (Oklahoma). Decembra 1980 je postal in\xc5\xa1truktor pilot na T-38A in preiskovalec poleta pri 25. lete\xc4\x8di trena\xc5\xbeni eskadrilji . Med tem je 1983 kon\xc4\x8dal dopisni te\xc4\x8daj in diplomiral na \xc5\xa1oli za \xc4\x8dastnike eskadrilj._NEWLINE_Med aprilom in avgustom 1984 je slu\xc5\xbeil v F-15 nadomestni trena\xc5\xbeni enoti (Luke AFB, Arizona). Med avgustom 1984 in aprilom 1988 je bil poveljnik letala F-15C, preiskovalec leta in poveljnik leta v 525. takti\xc4\x8dni lovski eskadrilji (Bitburg Air Base, Nem\xc4\x8dija). 1986 je kon\xc4\x8dal dopisni te\xc4\x8daj in diplomiral na Air Command and Staff College. Istega leta je kon\xc4\x8dal Natov takti\xc4\x8dni vodstveni program (Jever Air Base, Nem\xc4\x8dija). 1988 je diplomiral na U.S. Air Force Fighter Weapons School. Naslednje leto je prejel magisterij iz aeronavtike na Embry-Riddle Aeronautical University._NEWLINE_Od aprila 1988 do oktobra 1991 je bil poveljnik F-15C ter \xc5\xa1ef oro\xc5\xbeja in taktike pri 95. lovski eskadrilji (Langley Air Base, Virginija). Od oktobra 1991 do marca 1992 je bil adjutant poveljnika Takti\xc4\x8dnega zra\xc4\x8dnega poveljstva in od junija 1992 do septembra 1993 adjutant poveljnika Poveljni\xc5\xa1tva zra\xc4\x8dnega bojevanja._NEWLINE_Od septembra 1993 do avgusta 1994 je bil \xc5\xa1ef, Veje za razporeditev aktivnih \xc4\x8dastnikov pri Poveljni\xc5\xa1tvu zra\xc4\x8dnega bojevanja. Istega leta je kon\xc4\x8dal Air War College. Septembra 1995 je diplomiral na National War College (Fort Lesley McNair)._NEWLINE_Septembra 1995 je postal operativni \xc4\x8dastnik 390. lovske eskadrilje (Mountain Home Air Force Base, Idaho). 1995 je prejel drugi magisterij iz strategije nacionalne varnosti na National Defense University._NEWLINE_Januarja 1996 je postal poveljnik iste eskadrilje. Junija 1997 je postal posebni pomo\xc4\x8dnik poveljnika operativne skupine v Mountain Home Air Force Base._NEWLINE_Januarja 1998 je postal na\xc4\x8delnik Oddelka za raziskave, analizo in vojne igre pri Zdru\xc5\xbeenem \xc5\xa1tabu._NEWLINE_Decembra 2000 je postal poveljnik 18. operativne skupine (Kadena Air Base, Japonska). Od avgusta 2002 do septembra 2003 je bil posebni pomo\xc4\x8dnik pri Vrhovnem poveljniku zavezni\xc5\xa1kih sil v Evropi._NEWLINE_Septembra 2003 je postal poveljnik 1. lovskega polka._NEWLINE_Zatem je poveljeval 332. polku (332nd AEW) voja\xc5\xa1kega letalstva ZDA v Iraku. Do januarja 2008 je bil na\xc4\x8delnik letalskega voja\xc5\xa1kega okro\xc5\xbeja v Washingtonu. Po ukazu z dne 18. januarja 2008 je postavljen za direktorja zra\xc4\x8dnih in vesoljskih operacij v G\xc5\xa0 letalstva ZDA v bazi Langley, zvezna dr\xc5\xbeava Virginija._NEWLINE_Leta 2013 je predsednik Obama zveznemu senatu predlagal, naj imenuje Franka Gorenca za novega poveljnika ameri\xc5\xa1kih zra\xc4\x8dnih sil v Evropi in Afriki. Ta voja\xc5\xa1ka pozicija hkrati pomeni poveljstvo zra\xc4\x8dnim silam NATO pakta.'